cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.687
title: แบบจำลองเชิงตัวเลขเพื่อศึกษาการกระจายตัวอ่อนปะการังโดยกระแสน้ำบริเวณชายฝั่งสัตหีบ จังหวัดชลบุรี

description: กระแสน้ำเป็นปัจจัยหนึ่งที่ใช้อธิบายความเชื่อมโยงประชากรสิ่งมีชีวิตในแต่ละบริเวณ เนื่องจากวงจรชีวิตของสัตว์ทะเลขนาดเล็กจะมีช่วงชีวิตวัยอ่อนล่องลอยอยู่ในกระแสน้ำเพื่อหาแหล่งอาศัยที่ปลอดภัย ก่อนจะพัฒนาเป็นวัยเจริญพันธุ์กระจายอยู่บริเวณต่างๆต่อไป ปะการังบางชนิดสามารถขยายพันธุ์ด้วยการผสมพันธุ์และได้ตัวอ่อนที่ต้องใช้กระแสน้ำพัดพาหาพื้นที่ลงเกาะแหล่งที่เหมาะสมเช่นกัน กระแสน้ำจึงเป็นปัจจัยสำคัญที่ส่งผลต่อการกระจายตัวอ่อนปะการัง และอาจทำให้แนวปะการังมีความหลากหลาย เนื่องจากได้รับตัวอ่อนจากแหล่งอื่น วัตถุประสงค์ของการศึกษาในครั้งนี้จึงใช้แบบจำลองเชิงตัวเลขเพื่อศึกษากระแสน้ำที่ขับเคลื่อนด้วยน้ำขึ้นน้ำลงและลม โดยจำลองกระแสน้ำบริเวณอ่าวไทยตอนบนด้วยกริดขนาดกว้าง 2 กิโลเมตร ยาว 3 กิโลเมตร เพื่อนำกระแสน้ำมาขับเคลื่อนแบบจำลองกริดเล็ก ขนาดกว้างยาวด้านละ 100 เมตร บริเวณชายฝั่งสัตหีบ จังหวัดชลบุรี ซึ่งเป็นบริเวณที่มีความซับซ้อน และพบปะการังกระจายอยู่ทั่วไปตามชายฝั่ง จากนั้นนำผลการจำลองกระแสน้ำมาศึกษาลักษณะการกระจายอนุภาค ซึ่งใช้เป็นตัวแทนตัวอ่อนปะการัง และติดตามการเคลื่อนที่โดยรวมและการกระจายตัวของอนุภาคที่ได้รับอิทธิพลของน้ำขึ้นน้ำลงและลมในรูปแบบต่างๆ ผลการศึกษาพบว่า อนุภาคที่ปล่อยในช่วงน้ำตายคงอยู่บริเวณจุดปล่อยมากกว่าปล่อยช่วงน้ำเกิด และอิทธิพลของลมเด่นขึ้นเมื่ออนุภาคอยู่ในมวลน้ำนานขึ้น การกระจายอนุภาคที่ปล่อยจากบริเวณชายฝั่งเขาหมาจอในช่วงน้ำขึ้นหรือน้ำลงมีลักษณะแตกต่างกัน ซึ่งต่างจากการปล่อยอนุภาคบริเวณเกาะครามและเกาะเตาหม้อ ที่ไม่พบความแตกต่างระหว่างการปล่อยช่วงน้ำขึ้นหรือน้ำลง ดังนั้นสภาพภูมิประเทศจึงเป็นอีกปัจจัยที่ส่งผลต่อทิศทางการกระจายตัวอ่อนปะการัง และเมื่อพิจารณาพื้นที่การกระจายอนุภาคที่ปล่อยจากแต่ละพื้นที่ พบว่า บริเวณเกาะเตาหม้อเป็นจุดที่อนุภาคเคลื่อนตัวมารวมกัน ส่งผลให้ปะการังบริเวณนั้นมีแนวโน้มที่จะมีความหลากหลายทางพันธุกรรมสูงกว่าบริเวณอื่น
DOI: 10.14457/cu.the.2014.688
title: ผลของสภาวะพร่องออกซิเจนและความเค็มต่อฟลักซ์ของไนโตรเจนจากตะกอนดินสู่น้ำเหนือตะกอนดินบริเวณอ่างศิลา จังหวัดชลบุรี

description: ศึกษาอิทธิพลออกซิเจนและความเค็มต่อฟลักซ์ของอนินทรีย์ไนโตรเจนจากดินตะกอนอ่างศิลาสู่มวลน้ำในห้องปฏิบัติการ ที่ความเค็ม 10, 15, 20, 25 และ 30 พบว่าความเค็มไม่ส่งผลต่อการเปลี่ยนแปลงฟลักซ์ของอนินทรีย์ไนโตรเจน แต่ปริมาณออกซิเจนละลายน้ำมีผลต่อฟลักซ์ของอนินทรีย์ไนโตรเจน โดยฟลักซ์ของแอมโมเนีย ไนไตรท์ และไนเตรท ทั้งในสภาวะที่มีออกซิเจนและพร่องออกซิเจน ส่วนใหญ่มีทิศทางการแพร่จากดินตะกอนสู่น้ำเหนือดินตะกอน ที่เป็นเช่นนี้เพราะว่าดินตะกอนอ่างศิลามีสารอินทรีย์สูง การย่อยสลายสารอินทรีย์ในดินตะกอนจะทำให้ความเข้มข้นของแอมโมเนียในดินตะกอนสูงขึ้น ในภาวะที่มีออกซิเจนแม้ว่าแอมโมเนียที่เกิดขึ้นจะเปลี่ยนไปเป็นไนไตรท์และไนเตรทโดยกระบวนการไนตริฟิเคชั่น แต่การที่มีสารอินทรีย์สูง จึงทำให้แอมโมเนียที่ได้จากการย่อยสลายสารอินทรีย์มีความเข้มข้นสูงมาก ทำให้นอกจากฟลักซ์ของไนไตรท์และไนเตรท จะมีทิศทางการแพร่จากดินสู่น้ำเหนือตะกอนแล้ว ฟลักซ์ของแอมโมเนียก็เป็นไปในทิศทางเดียวกัน ขณะที่ภาวะพร่องออกซิเจน ไนเตรทจะถูกรีดิวซ์ไปเป็นแอมโมเนีย ทำให้แอมโมเนียเข้มข้นขึ้น และความเข้มข้นของไนเตรทลดลง ทั้งในน้ำเหนือดินตะกอนและในชั้นดินตะกอน ฟลักซ์ของแอมโมเนียที่ได้จะเป็นผลรวมของแอมโมเนียที่อยู่ในน้ำและที่แพร่ออกมาจากดินตะกอน ซึ่งในดินตะกอนมีความเข้มข้นมากกว่าจึงจะมีทิศทางการแพร่จากดินตะกอนสู่น้ำเหนือดินตะกอน เช่นเดียวกับฟลักซ์ของไนไตรท์ ส่วนฟลักซ์ของไนเตรทจะมีทิศทางการแพร่จากน้ำเหนือดินตะกอนสู่ดินตะกอน ในการศึกษาเบนทิกฟลักซ์ของอนินทรีย์ไนโตรเจน ณ รอยต่อระหว่างดินตะกอนกับมวลน้ำ โดยใช้แชมเบอร์แบบโปร่งใสและแบบทึบแสง ทดลองในห้องปฏิบัติการ โดยใช้น้ำทะเลและดินตะกอนจากชายฝั่งอ่างศิลา พบว่าแชมเบอร์ทั้งสองชนิดได้ผลการทดลองเหมือนกัน ค่าออกซิเจนละลายน้ำภายในแชมเบอร์ลดลงจนเข้าสู่ภาวะไร้ออกซิเจนเมื่อการทดลองผ่านไปไม่นาน และการเปลี่ยนแปลงฟลักซ์ของอนินทรีย์ไนโตรเจนที่ได้มีรูปแบบเดียวกับการเปลี่ยนแปลงในการทดลองที่ภาวะไร้ออกซิเจน แต่เนื่องจากในแชมเบอร์แบบโปร่งใสสามารถเกิดการสังเคราะห์แสงได้ ซึ่งเป็นการเติมออกซิเจนให้กับน้ำในแชมเบอร์แบบโปร่งใส ทำให้ปฏิกิริยาและความรุนแรงต่าง ๆ เนื่องจากภาวะไร้ออกซิเจนต่อการเปลี่ยนแปลงฟลักซ์ของอนินทรีย์ไนโตรเจนเกิดได้ช้ากว่าและรุนแรงน้อยกว่าในแชมเบอร์แบบทึบแสง
DOI: 10.14457/cu.the.2014.689
title: ผลของยางนาโนต่อพฤติกรรมการเกิดผลึกและสมบัติเชิงกลของเคโอลิน/ไอโซแทคติกพอลิโพรพิลีนเบลนด์

description: งานวิจัยนี้ศึกษาผลของสารก่อผลึกบีตาชนิด สไตรีน บิวทาไดอีน ขนาดอนุภาคนาโน (nano-SBR) ต่อพฤติกรรมการเกิดผลึกและสมบัติเชิงกลของคอมพอสิต iPP (iPP ผสม PP-g-MA และ kaolin) ผลการศึกษาด้วยเทคนิคเอ็กซ์เรย์ดิฟแฟรกชันและดิฟเฟอเรนเชียลสแกนนิงแคลอริมิเตอร์พบว่า nano-SBR สามารถเหนี่ยวนำให้คอมพอสิต iPP เกิดผลึกบีตาได้ ค่าสัดส่วนความเป็นผลึกบีตา (kb) ที่ตรวจพบแปรผันตรงกับอัตราส่วนระหว่าง nano-SBR ต่อเคโอลิน นอกจากนี้ผลึกบีตาที่เกิดขึ้นส่งผลต่อการปรับปรุงสมบัติความต้านทานแรงกระแทกของคอมพอสิต iPP โดยตรวจพบค่าความต้านทานแรงกระแทก 3.52 กิโลจูลต่อตารางเมตร และค่า kb 0.20 สูงที่สุดในคอมพอสิต iPP ที่มี PP-g-MA เคโอลิน และ nano-SBR 5 5 และ 0.5 ส่วนใน iPP หนึ่งร้อยส่วน ตามลำดับ การใส่ nano-SBR ส่งผลให้ค่าความต้านทานแรงกระแทกเพิ่มขึ้นร้อยละ 11 และมีค่าความต้านทานแรงดัดโค้งลดลงร้อยละ 3 ตามลำดับเมื่อเปรียบเทียบกับคอมพอสิต iPP ที่ไม่มีการเติม nano-SBR
DOI: 10.14457/cu.the.2014.690
title: ผลของการใช้โพรสตาแกลนดินต่อระดับของฮอร์โมนเพศและวงรอบการสืบพันธุ์ในปลากระเบนน้ำจืดสายพันธุ์โมโตโร่ (Potamotrygon motoro) ในบ่อเลี้ยง

description: การศึกษาครั้งนี้มีจุดประสงค์ในการประเมินวงรอบการสืบพันธุ์และศึกษาผลของการใช้ฮอร์โมนโพรสตาแกลนดินเอฟทูแอลฟ่าสังเคราะห์ต่อระดับฮอร์โมนเพศและลักษณะทางกายภาพของอวัยวะในระบบสืบพันธุ์ โดยการเจาะเลือดเพื่อวิเคราะห์ระดับฮอร์โมนเพศร่วมกับการศึกษาลักษณะทางกายภาพของอวัยวะในระบบสืบพันธุ์จากการสังเกต วัด และการอัลตราซาวด์ในปลากระเบนเพศผู้และเพศเมียเป็นเวลา 17 สัปดาห์ และเก็บข้อมูลดังกล่าวหลังจากการฉีดโพรสตาแกลนดินสังเคราะห์เป็นเวลา 26 วัน พบว่าปลากระเบนโมโตโร่ในบ่อเลี้ยงมีการปรับตัวให้มีรูปแบบของวงรอบการสืบพันธุ์แบบไม่พร้อมกันทั้งฝูงและสามารถสืบพันธุ์ได้ตลอดปีแตกต่างจากในประชากรในธรรมชาติ โดยระดับฮอร์โมนเพศไม่สามารถนำมาประเมินวงรอบการสืบพันธุ์โดยตรงได้ ในขณะที่ลักษณะทางกายภาพของอวัยวะในระบบสืบพันธุ์นั้นสามารถนำไปประยุกต์ใช้ในการประเมินวงรอบการสืบพันธุ์ ได้แก่ การเจริญของฟอลลิเคิล การตกไข่ การเปลี่ยนแปลงของมดลูก และความพร้อมในการผสมพันธุ์ของปลากระเบนเพศเมีย และการประเมินความเจริญพันธุ์และความพร้อมในการผสมพันธุ์ในปลากระเบนเพศผู้ได้ ซึ่งสามารถนำวิธีนี้มาใช้ในการประเมินรูปแบบและวงรอบการสืบพันธุ์ในปลากระเบนน้ำจืดที่หายากและใกล้สูญพันธุ์ได้ การใช้โพรสตาแกลนดินเอฟทูแอลฟ่าแสดงผลชัดเจนต่อมดลูก ทำให้มดลูกลดขนาดลงรวมทั้งลดความยาวของเนื้อเยื่อผนังมดลูกภายใน 1 วัน จึงเป็นไปได้ว่าการเปลี่ยนแปลงของมดลูกนี้จะเหนี่ยวนำให้เกิดการเตรียมพร้อมสำหรับวงรอบการสืบพันธุ์ครั้งใหม่ได้ ในขณะที่ฮอร์โมนดังกล่าวไม่แสดงผลชัดเจนต่อขนาดฟอลลิเคิลและระดับฮอร์โมนเพศ อย่างไรก็ตามการศึกษาครั้งนี้เป็นครั้งแรกที่มีรายงานการใช้โพรสตาแกลนดินเอฟทูแอลฟ่าสังเคราะห์ในปลากระดูกอ่อน
DOI: 10.14457/cu.the.2014.691
title: การประเมินคุณภาพน้ำเชื้อ และการเก็บรักษาน้ำเชื้อในปลากระเบนน้ำจืดสายพันธุ์โมโตโร่ (Potamotrygon motoro)

description: ปลากระเบนน้ำจืดสายพันธุ์โมโตโร่ (Potamotrygon motoro) จัดเป็นปลาเศรษฐกิจสวยงามชนิดหนึ่งของประเทศไทย แต่ยังขาดข้อมูลพื้นฐานด้านการวิจัยโดยเฉพาะเรื่องเกี่ยวกับระบบสืบพันธุ์ การศึกษานี้จึงมีวัตถุประสงค์เพื่อพัฒนาวิธีการรีดเก็บน้ำเชื้อในปลากระเบน และศึกษาลักษณะรูปร่างทางกายภาพของตัวอสุจิปลากระเบนชนิดนี้ มีการประเมินคุณภาพน้ำเชื้อสด รวมไปถึงการหาสูตรที่เหมาะสมของสารเจือจางน้ำเชื้อ อัตราส่วนของสารเจือจางน้ำเชื้อกับน้ำเชื้อต่อระยะเวลาในการเก็บรักษาน้ำเชื้อปลากระเบนแบบแช่เย็น ชนิดและความเข้มข้นของสารป้องกันการแข็งตัวที่เหมาะสมในการเก็บรักษาน้ำเชื้อปลากระเบนแบบแช่แข็ง เพื่อประโยชน์ในการใช้น้ำเชื้อให้มีประสิทธิภาพสูงสุด สามารถนำน้ำเชื้อไปผสมเทียมต่อไปในอนาคตได้ การทดลองนี้ได้ทำการเก็บน้ำเชื้อจากปลากระเบนน้ำจืดเพศผู้สายพันธุ์โมโตโร่จำนวน 10 ตัว ด้วยวิธีบีบรีดจากบริเวณท้องโดยปราศจากการวางยาสลบ เพื่อนำมาประเมินคุณภาพน้ำเชื้อสดและศึกษารูปร่างของตัวอสุจิ จากนั้นทำการศึกษาการเก็บรักษาน้ำเชื้อด้วยวิธีการแช่เย็นและแช่แข็ง โดยสารเจือจางน้ำเชื้อชนิดต่างๆที่ใช้ในการทดลอง ได้แก่ Hank's Balanced Salt Solution (HBSS), Calcium-Free Hank's Balanced Salt Solution (Ca-F HBSS), Normal Saline Solution (NSS) และ Modified Fish Ringer’s Solution (MFR) และสารป้องกันการแข็งตัวที่ใช้ในการทดลอง ได้แก่ 5% Glycerol, 10% Glycerol, 5% (Dimethyl sulfoxide) DMSO และ 10% DMSO ผลจากการประเมินคุณภาพของน้ำเชื้อสดพบว่ามีสีขาวเข้ม ความหนืดคล้ายครีม ปริมาตรของน้ำเชื้อที่รีดได้ในแต่ละครั้ง 0.53±0.15 มิลลิลิตร ค่าความเป็นกรดด่าง 7.3±0.26 ความเข้มข้นของตัวอสุจิ 2.28±0.46 x109 ตัวต่อมิลลิลิตร เปอร์เซ็นต์การเคลื่อนไหวของอสุจิ 98.5±2.42% เปอร์เซ็นต์ของอสุจิอัดแน่น 15.4±2.88% และเปอร์เซ็นต์การมีชีวิตของอสุจิ 89.8±3.36% ขนาดความยาวของตัวอสุจิจากหัวถึงหาง 116.34±1.92 ไมโครเมตร มีลักษณะหัวเรียวยาวแหลมบิดเป็นเกลียว หางเป็นเกลียวน้อยกว่า จึงทำให้มีการว่ายแบบลักษณะหมุนควง น้ำเชื้อสดตัวอสุจิสามารถมีชีวิตอยู่ได้ 6 วัน เมื่อนำมาใส่สารเจือจางน้ำเชื้อแล้วทำการแช่เย็นที่อุณหภูมิ 4 องศาเซลเซียส พบว่าน้ำเชื้อผสม Ca-F HBSS ในอัตราส่วน 1:1 มีประสิทธิภาพดีที่สุด สามารถเก็บรักษาน้ำเชื้อได้ 11 วัน จึงเลือกมาใช้ในกระบวนการแช่แข็งต่อไป จากนั้นศึกษาการเก็บรักษาน้ำเชื้อแช่แข็งในไนโตรเจนเหลวที่อุณหภูมิ -196 องศาเซลเซียส เป็นเวลา 2 สัปดาห์ เมื่อนำมาละลายและตรวจคุณภาพน้ำเชื้อ พบว่าสารป้องกันการแข็งตัวที่มีประสิทธิภาพดีที่สุดคือ 5% Glycerol ซึ่งมีความแตกต่างจากกลุ่มทดลองอย่างมีนัยสำคัญ (P&lt;0.05) โดยมีอัตราการเคลื่อนที่ของอสุจิ 42.0±3.50% และมีอัตราการรอดชีวิตของอสุจิ 42.9±2.85%
DOI: 10.17632/s886f5hbgk.1
title: Enzyme selection data

description: Data files needed for running enzyme selection. They are based on Metanetx and UniProt. In new releases, we are planning to generate them from RetroRules.
DOI: 10.17632/yj4fd28ffb.1
title: Data for: "That Which is Crooked Can Be Made Straight": Challenges and Opportunities of Assistive Reproductive Technologies (ART) in Ireland in the 21st Century

description: A data set of an Irish survey into attitude to ART
DOI: 10.3886/e110821
title: State-provided Standards Resources for English Language Arts Aug. 2015-March 2016

description: As states continue to implement the Common Core State Standards (CCSS), state educational agencies (SEAs) are providing professional development and curricular resources to help districts and teachers understand the standards. However, little is known about the resources SEAs endorse, the states and/or organizations sponsoring these resources, and how states and organizations are connected. This study investigates the secondary English/language arts resources provided by 51 SEAs (2,023 resources sponsored by 51 SEAs and 262 intermediary organizations). Social network analysis of states and sponsoring organizations revealed a core-periphery network in which certain states and organizations were frequently named as the sponsors of resources, while other organizations were named as resource sponsors by only one state. SEAs are providing a variety of types of resources, including professional development, curriculum guidelines, articles, and instructional aids. This study offers insight into the most influential actors providing CCSS resources at the state level, as well as how SEAs are supporting instructional capacity through the resources they provide for teachers.
DOI: 10.5439/1542906
title: Retrieval of warm precipitation microphysics

description: Intrieri et al. (1993) and later O’Connor et al. (2005) proposed a technique to constrain water drop size distribution using lidar backscatter (related to water drop cross-section) and Doppler spectral width (related to the width of the water drop size distribution). This radar-lidar technique can be used to estimate precipitation rate and microphysical characteristics at all levels in the subcloud layer when collocated radar and ceilometer observations are available. We apply this technique to the vertically pointing ARM ceilometer lidar and Ka-band Zenith Radar (KAZR2) pair. The O’Connor et al. (2005) technique requires ceilometer backscatter to be calibrated and remapped to the radar spatio-temporal resolution (here 2 s x 30 m). Ceilometer backscatter is calibrated following a variation of the O'Connor et al. (2004) technique by scaling observed path-integrated backscatter in thick stratocumulus to match theoretical cloud lidar ratio values. Satisfactory conditions for ceilometer backscatter calibration are identified as the first (in time) 20-min periods each day with standard deviation of lidar ratio smaller than 1.5. The observed backscatter during the “satisfactory 20-min period” are input to Hogan (2006)’s multi scattered model to determine a daily backscatter calibration factor. For days where satisfactory conditions are not observed, a climatological calibration factor of 1.35 is used to calibrate the observed backscatter. Calibrated ceilometer backscatter is subsequently mapped on the KAZR2 time-height grid using a nearest-neighbor approach. Following Kollias et al. (2019), KAZR2 calibration is performed using collocated surface-based Parsivel laser disdrometer-equivalent radar reflectivity estimates during light precipitation events. This radar-lidar technique generates time-height maps of precipitation rate from 200 m above ground level to 90 m below cloud base height that are filtered for aerosol contamination.
DOI: 10.14457/cu.the.2014.465
title: ปัจจัยเสี่ยงที่มีความสัมพันธ์กับวัณโรคดื้อยาหลายขนานและระยะเวลาเริ่มรักษาวัณโรคดื้อยาหลายขนานในประเทศไทย

description: การศึกษาครั้งนี้ได้ดำเนินการในพื้นที่การศึกษานี้ทำการศึกษาในสถาบันโรคทรวงอกและจังหวัดที่มีการรายงานจำนวนผู้ป่วย MDR-TB สูงสุด 10 อันดับแรก ระหว่างวันที่ 1 มกราคม พ.ศ.2555 ถึงวันที่ 31 ธันวาคม พ.ศ.2555 ผู้ป่วยวัณโรคดื้อยาหลายขนานรายใหม่ที่ได้รับการวินิจฉัยจากแพทย์ หรือผู้ป่วยที่ได้รับการรักษาด้วยยาในสูตร Second line drug จำนวน 100 ราย วัณโรค 268 ราย พบว่าการปัจจัยการเคยมีประวัติรักษาวัณโรคมาก่อนเป็นปัจจัยเสี่ยงต่อการเกิดวัณโรคดื้อยาหลายขนาน (Adjusted Odds ratio = 54.72; 95%CI 14.26, 210.02) เมื่อควบคุมปัจจัยทางด้านการสูบบุหรี่ ในขณะที่ปัจจัยเกี่ยวกับพฤติกรรมการสูบบุหรี่กลับพบว่ามีโอกาสเสี่ยงต่อการเกิดวัณโรคดื้อยาหลายขนานเมื่อควบคุมปัจจัยทางด้านการมีประวัติการรักษาวัฌโรคมาก่อน 6.00 เท่าเมื่อเปรียบเทียบกับกลุ่มที่ไม่เคยสูบบุหรี่ (Adjusted Odds ratio = 6.00; 95%CI 1.32, 27.32) สำหรับระยะเวลาในการเริ่มรักษาวัณโรค พบว่าระยะเวลาตั้งแต่เริ่มมีอาการของวัณโรคจนถึงการเข้ารับบริการหรือขอคำปรึกษาครั้งแรกที่สถานบริการสุขภาพต่างๆ คือ 30 วันสำหรับระยะเวลาตั้งแต่ขอรับคำปรึกษาหรือบริการครั้งแรกที่สถานบริการจนถึงวันที่ได้รับการรักษาวัณโรค พบว่ามีความแตกต่างกันระหว่างกลุ่มผู้ป่วยวัณโรคทั่วไปกับผู้ป่วยวัณโรคดื้อยาหลายขนาน การเคยมีประวัติเคยดื่มเครื่องดื่มแอลกอฮอล์แต่ปัจจุบันเลิกดื่มแล้ว และการมีหลักประกันสุขภาพล้วนเป็นปัจจัยป้องกันความล่าช้าจากตัวผู้ป่วยเองเมื่อควบคุมตัวแปรอื่นๆ (Adjusted Odds ratio = 0.37; 95%CI 0.18, 0.76 และ Adjusted Odds ratio = 0.25; 95%CI 0.12, 0.55 ตามลำดับ) ในขณะที่การติดเชื้อวัณโรคดื้อยาหลายขนานมีโอกาสเสี่ยงที่ล่าช้าจากผู้ให้บริการเป็น 6.37 เท่าเมื่อเปรียบเทียบกับผู้ป่วยวัณโรคทั่วไป เมื่อควบคุมปัจจัยการมีอาการไอ (95%CI 1.68, 24.15)
DOI: 10.14457/cu.the.2014.466
title: การพัฒนาโมเดลความสัมพันธ์เชิงสาเหตุของการกระทำความรุนแรงและการถูกกระทำความรุนแรงในคู่รัก

description: การวิจัยครั้งนี้มีวัตถุประสงค์เพื่อศึกษาอัตราส่วน ความถี่และรูปแบบความรุนแรงในคู่รัก รวมถึงพัฒนาโมเดลความสัมพันธ์เชิงสาเหตุของการกระทำและถูกกระทำความรุนแรงในคู่รัก โดยศึกษากับผู้ใหญ่วัยทำงานที่มีคู่รักต่างเพศ จำนวน 1,010 คน ตอบแบบสอบถามประสบการณ์ที่ได้รับจากผู้เลี้ยงดูในวัยเด็ก รูปแบบความผูกพัน ความหลงตนเอง การกระทำความรุนแรงต่อคู่รักและการถูกกระทำความรุนแรงจากคู่รัก ผลการศึกษา พบว่า เพศชายมีค่าเฉลี่ยกระทำความรุนแรงต่อคู่รักทางจิตใจสูงที่สุด รองลงมาคือทางเพศ ทางกายและการทำร้ายจนบาดเจ็บต่ำที่สุด ในขณะที่เพศหญิงกระทำความรุนแรงทางจิตใจสูงที่สุด รองลงมาคือทางกาย ทางเพศและการทำร้ายจนบาดเจ็บต่ำที่สุด แต่เพศชายรายงานการถูกกระทำความรุนแรงทางจิตใจสูงที่สุด รองลงมาได้แก่ทางกายและทางเพศที่มีคะแนนใกล้เคียงกันและถูกทำร้ายจนบาดเจ็บต่ำที่สุด ส่วนเพศหญิงถูกกระทำความรุนแรงทางจิตใจสูงที่สุด รองลงมาคือทางเพศ ทางกายและถูกทำร้ายจนบาดเจ็บต่ำที่สุด ผลการวิเคราะห์โมเดลสมการโครงสร้าง พบว่า ประสบการณ์ความรุนแรงจากผู้เลี้ยงดูมีอิทธิพลทางตรงและทางอ้อมต่อการกระทำความรุนแรงต่อคู่รักผ่านความวิตกกังวลในความผูกพันและความหลงตนเอง และมีอิทธิพลทางตรงและทางอ้อมต่อการถูกกระทำความรุนแรงจากคู่รักผ่านความวิตกกังวลและการหลีกหนีในความผูกพัน ในขณะที่ประสบการณ์การสนับสนุนจากผู้เลี้ยงดูมีอิทธิพลทางลบต่อการกระทำความรุนแรงต่อคู่รักผ่านความวิตกกังวลในความผูกพันและความหลงตนเองและมีอิทธิพลทางลบต่อการถูกกระทำความรุนแรงจากคู่รักผ่านความวิตกกังวลและการหลีกหนีในความผูกพัน
DOI: 10.14457/cu.the.2014.467
title: ธรรมาภิบาลในองค์การภาครัฐ: ศึกษากรณีโรงเรียนสังกัดสำนักงานคณะกรรมการการศึกษาขั้นพื้นฐาน

description: วิทยานิพนธ์ฉบับนี้มีวัตถุประสงค์เพื่อ 1) ศึกษาองค์ประกอบธรรมาภิบาลที่เหมาะสมกับการบริหารโรงเรียน 2) ศึกษาสภาพการบริหารงานโรงเรียนตามหลักธรรมาภิบาล และ 3) ศึกษาปัจจัยที่ส่งผลต่อระดับธรรมาภิบาลของโรงเรียน โดยมีสมมติฐานการวิจัย คือ 1) ธรรมาภิบาลในโรงเรียนมีองค์ประกอบที่ชัดเจน 2) โรงเรียนมีการบริหารงานเป็นไปตามหลักธรรมาภิบาล 3) ระดับธรรมาภิบาลของโรงเรียนขึ้นอยู่กับปัจจัยสภาพแวดล้อมภายในและสภาพแวดล้อมภายนอกของโรงเรียน ระเบียบวิธีวิจัยอาศัยวิธีเชิงคุณภาพวิเคราะห์ข้อมูลจากเอกสารและการสัมภาษณ์แล้วนำผลมาวิจัยในเชิงปริมาณและวิเคราะห์ผลด้วยสถิติต่างๆ ผลการวิจัย พบว่า 1) องค์ประกอบธรรมาภิบาลที่เหมาะสมกับการบริหารงานโรงเรียน มี 8 องค์ประกอบ ได้แก่ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ หลักความคุ้มค่า หลักเป้าหมายสอดคล้องต่อสังคม และหลักความมั่นคงจากค่าตอบแทนและสวัสดิการที่เป็นธรรม 2) สภาพการบริหารงานโรงเรียนตามหลักธรรมาภิบาลในภาพรวมอยู่ในระดับมากอย่างยิ่ง 3) ผลการวิเคราะห์ข้อมูลเชิงคุณภาพและเชิงปริมาณมีความสอดคล้องกันว่าปัจจัยที่ส่งผลต่อระดับธรรมาภิบาลในโรงเรียน ซึ่งเป็นปัจจัยสภาพแวดล้อมภายในของโรงเรียน ได้แก่ ปัจจัยค่านิยมร่วมของโรงเรียน ระบบการดำเนินงานของโรงเรียน บุคลากร ทักษะ และ สไตล์ ส่วนปัจจัยสภาพแวดล้อมภายนอกของโรงเรียนที่ส่งผล ได้แก่ สภาพแวดล้อมทางการเมือง ข้อเสนอแนะในการส่งเสริมให้โรงเรียนได้นำหลักธรรมาภิบาลมาใช้ในการบริหารโรงเรียนอย่างประสบผลสำเร็จ ภาครัฐควรมีบทบาทในการส่งเสริมอย่างเป็นรูปธรรมโดยมีการวัดธรรมาภิบาลในโรงเรียน และมีการกระตุ้นจูงใจให้โรงเรียนนำหลักธรรมาภิบาลมาใช้ในโรงเรียนตาม 8 องค์ประกอบของข้อค้นพบจากผลการวิจัยนี้
DOI: 10.14457/cu.the.2014.468
title: การพัฒนารูปแบบการมีส่วนร่วมของชุมชนสำหรับการจัดกิจกรรมการศึกษาตลอดชีวิตในสถานศึกษา : การวิจัยปฏิบัติการแบบมีส่วนร่วม

description: การวิจัยปฏิบัติการแบบมีส่วนร่วมครั้งนี้มีวัตถุประสงค์สำคัญ คือ การพัฒนารูปแบบการมีส่วนร่วมของชุมชนสำหรับการจัดกิจกรรมการศึกษาตลอดชีวิตในสถานศึกษา โดยวิธีการวิจัยแบบผสมผสาน ซึ่งใช้การวิจัยปฏิบัติการแบบมีส่วนร่วมเป็นวิธีวิจัยสำคัญ การวิจัยแบ่งเป็น 3 ระยะ คือ (1) การศึกษาสภาพและปัจจัยการมีส่วนร่วมของชุมชนสำหรับการจัดกิจกรรมการศึกษาตลอดชีวิตในสถานศึกษา( 2) การเปรียบเทียบปัจจัยการมีส่วนร่วมของชุมชนสำหรับการจัดกิจกรรมการศึกษาตลอดชีวิตในสถานศึกษา และ (3)การพัฒนารูปแบบการมีส่วนร่วมของชุมชนสำหรับการจัดกิจกรรมการศึกษาตลอดชีวิตในสถานศึกษา กลุ่มตัวอย่าง คือ ตัวแทนชุมชนจากการศึกษาในระบบโรงเรียน การศึกษานอกระบบโรงเรียนและการศึกษาตามอัธยาศัย จำนวน 1,846 คน จากโรงเรียนดีศรีตำบล รุ่นที่ 1 จำนวน 182 โรงเรียน โดยการสุ่มแบบเจาะจง และทำการวิจัยปฏิบัติการแบบมีส่วนร่วมกับพื้นที่ปฏิบัติการจริงกับตัวแทนชุมชนจากโรงเรียนดีศรีตำบล จำนวน 25 คน เครื่องมือที่ใช้ ได้แก่ แบบสอบถาม แบบสัมภาษณ์ การสนทนากลุ่ม การวิเคราะห์ข้อมูลในการวิจัยใช้การวิเคราะห์สถิติพื้นฐานและการวิเคราะห์เนื้อหา ผลการวิจัย พบว่า (1) สภาพการมีส่วนร่วมของชุมชนสำหรับการจัดกิจกรรมการศึกษาตลอดชีวิตในสถานศึกษาโดยภาพรวมอยู่ในระดับปานกลาง (3.44) (2) การเปรียบเทียบปัจจัยการมีส่วนร่วมของชุมชนสำหรับการจัดกิจกรรมการศึกษาตลอดชีวิตในสถานศึกษา 2.1) ด้านสถานศึกษา พบปัจจัยที่สอดคล้องกัน 6 ด้าน คือ ผู้บริหาร ครู การปฏิบัติงานของโรงเรียน คณะกรรมการสถานศึกษา การสร้างเครือข่าย และ การจัดกิจกรรมการเรียนรู้ 2.2) ด้านชุมชน มี 6 ด้าน คือ ผู้นำชุมชน ความสัมพันธ์ภายในชุมชน ทรัพยากรและแหล่งเรียนรู้ การสร้างกลุ่มและเครือข่ายในชุมชน การกำหนดบทบาทความร่วมมือ และ การแลกเปลี่ยนเรียนรู้ (3) ผลการพัฒนารูปแบบ พบว่า รูปแบบ ประกอบด้วย 3.1) สภาพพื้นฐานการมีส่วนร่วม ซึ่งประกอบด้วย หน่วยงานที่เข้าร่วมจัดกิจกรรม กลุ่มเป้าหมาย สาระความรู้ วิธีการจัดกิจกรรม สื่อการเรียนรู้ วัตถุประสงค์ แหล่งเรียนรู้ และ ผลที่ชุมชนได้รับ 3.2) กระบวนการมีส่วนร่วมของชุมชน ประกอบด้วย ศึกษาข้อมูลพื้นฐานของชุมชน การระดมความคิดเห็น การวางแผน การดำเนินการ การรับผลประโยชน์ และ การประเมินผล 3.3) ปัจจัยการมีส่วนร่วม คือ ด้านสถานศึกษา และ ด้านชุมชน และ 3.4) การจัดกิจกรรมการศึกษาตลอดชีวิตในสถานศึกษาที่เกิดจากการมีส่วนร่วมของชุมชนเพื่อจัดการศึกษาที่สอดคล้องกับสภาพปัญหาและความต้องการของชุมนเพื่อให้ชุมชนเกิดความเข้มแข็ง
DOI: 10.14457/cu.the.2014.469
title: การพัฒนารูปแบบการจัดการศึกษานอกระบบโรงเรียนเพื่อเตรียมความพร้อมสู่ประชาคมอาเซียนสำหรับแรงงานไทยด้านบัญชี

description: งานวิจัยครั้งนี้มีวัตถุประสงค์เพื่อ 1) วิเคราะห์และสังเคราะห์การจัดการศึกษาเพื่อเตรียมความพร้อมสำหรับแรงงานไทยด้านบัญชีในการเข้าสู่ประชาคมอาเซียน 2) พัฒนารูปแบบการจัดการศึกษานอกระบบโรงเรียนเพื่อเตรียมความพร้อมสำหรับแรงงานไทยด้านบัญชีในการเข้าสู่ประชาคมอาเซียน 3) ศึกษาปัจจัยและเงื่อนไขในการใช้รูปแบบการจัดการศึกษานอกระบบโรงเรียนเพื่อเตรียมความพร้อมสำหรับแรงงานไทยด้านบัญชีในการเข้าสู่ประชาคมอาเซียน งานวิจัยนี้เป็นงานวิจัยเชิงคุณภาพที่ใช้การบรรยายสภาพการณ์ ที่เกิดขึ้น โดยใช้วิธีการศึกษาเอกสาร การศึกษากรณีตัวอย่างการจัดการศึกษาทางด้านบัญชีที่ดี และการเก็บข้อมูลที่เกี่ยวข้องกับการจัดการศึกษาแก่แรงงานไทยด้านบัญชี โดยการสัมภาษณ์เชิงลึกกับกลุ่มตัวอย่างที่คัดเลือกแบบเจาะจงจำนวน 20 คน นอกจากนี้ยังมีผู้ทรงคุณวุฒิจำนวน 13 ท่าน เข้าร่วมการสนทนากลุ่มเพื่อตรวจสอบรูปแบบที่ร่างไว้และพิจารณาปัจจัยและเงื่อนไขในการนำรูปแบบไปใช้ ผลการวิจัยสรุปได้ว่า 1. การจัดการศึกษาประกอบด้วย 1.1 นโยบายการจัดการศึกษา ที่สนับสนุนการพัฒนา และยกระดับความสามารถของแรงงานให้เทียบเท่ามาตราฐานสากล 1.2 สภาพของแรงงานไทยด้านบัญชีในปัจจุบัน ที่ต้องได้รับการพัฒนาความอย่างรู้ต่อเนื่อง เพื่อให้สามารถเทียบเท่ามาตรฐานทางบัญชีระหว่างประเทศ 1.3 สภาพคุณลักษณะของแรงงานที่มีความพร้อม ตามข้อตกลงร่วมของอาเซียนได้แก่ วุฒิการศึกษา ใบอนุญาต ประสบการณ์ การพัฒนาความรู้ต่อเนื่องทางวิชาชีพ การรับรองด้านจรรยาบรรณ และคุณลักษณะทางวิชาชีพ ซึ่งประกอบด้วยความรู้ทางวิชาชีพ ความรู้ที่เฉพาะทาง ทักษะทางวิชาชีพ ทักษะภาษาอังกฤษ และทักษะการเรียนรู้ และ 1.4 แนวทางการจัดการศึกษา ประกอบด้วยหลักสูตร คุณลักษณะที่พึงประสงค์ เนื้อหา กิจกรรมการเรียนการสอนและการประเมินผล 2. รูปแบบการจัดการศึกษานอกระบบโรงเรียน ประกอบด้วย 1) นโยบาย แบ่งเป็น 4 ระดับ ได้แก่ ระดับประชาคมอาเซียน ระดับประเทศ ระดับสภาวิชาชีพบัญชี และระดับองค์กรและหน่วยงาน ที่สอดคล้องกันในการยกระดับแรงงานไทยด้านบัญชี 2) กระบวนการของรูปแบบ ประกอบด้วย 6 ขั้นตอน ได้แก่ 2.1) การประเมินความต้องการ โดยระบุอาชีพ ระบุความรู้พื้นฐาน วิเคราะห์การปฏิบัติงาน ตรวจสอบภาระงาน และประเมินความต้องการจำเป็น 2.2) การวางแผน โดยกำหนดผลลัพธ์ที่คาดหวัง จัดลำดับงานและเลือกเนื้อหา และเลือกวิธีการเรียนรู้ 2.3) การพัฒนาหลักสูตรฐานสมรรถนะ โดยกำหนดจุดประสงค์ มาตรฐานการวัดผล 2.4) การเตรียมการ โดยจัดทำแบบทดสอบ คู่มือ และสื่อ และตรวจสอบและปรับปรุง 2.5) การดำเนินการแบบมีพี่เลี้ยง โดยจัดกลุ่ม ระบุปัญหา ทำกระบวนการ นำสู่ปฏิบัติ สรุปผล 2.6) การประเมินผลและรายงานผล และ 3) คุณลักษณะแรงงานไทยด้านบัญชีที่มีความพร้อมได้แก่การมีคุณสมบัติตามข้อตกลงร่วมของอาเซียนและมีคุณลักษณะทางวิชาชีพบัญชี ได้แก่ความรอบรู้ เท่าทัน ความรู้ที่เฉพาะเจาะจง ทักษะทางวิชาชีพบัญชี ทักษะการปฏิบัติงาน ทักษะภาษาอังกฤษ และทักษะการเรียนรู้ 3. ปัจจัยและเงื่อนไขที่ส่งผลต่อการนำรูปแบบไปใช้ พบว่าปัจจัยในการนำไปใช้ได้แก่ 1) นโยบาย 2) เนื้อหาสาระ3) อุปกรณ์ 4) แรงจูงใจ 5) การมีส่วนร่วมของทุกภาคส่วน 6) การพัฒนาความรู้ต่อเนื่องทางวิชาชีพบัญชี และเงื่อนไขในการนำรูปแบบใช้ ได้แก่ ความตระหนักของผู้เรียน การดำเนินการเป็นลำดับขั้นตอน ผู้สอน และการติดตามและประเมินอย่างต่อเนื่อง